Ktoré matrace pre bábätká môžu ovplyvňovať funkčnosť monitora dychu?
Ak už užívate, alebo plánujete zaobstarať do postieľky monitor dychu, dbajte na vzájomnú kompatibilitu konkrétneho modelu monitora dychu a matraca pre bábätká. Môže sa stať, že vyšší matrac (zvyčajne nad 10 cm) alebo matrac z kokosového vlákna môžu spôsobovať mierne odchýlky v meraní dychu či dokonca nesprávnu funkčnosť prístroja.
Najčastejšie sa výška dojčenského matraca pohybuje medzi 6 - 9 cm, vďaka čomu poskytuje dostatočnú oporu pre detské telíčko. Nižšie matrace (pod 6 cm), predovšetkým ak majú molitanové jadro, môžu byť pre bábätká nedostatočné z dôvodu prílišnej mäkkosti.